laion/Wikipedia-Exotic huggingface dataset:
דומיניק סוויין

דומיניק אריאן סוויין (באנגלית, Dominique Ariane Swain; נולדה ב-12 באוגוסט 1980) היא שחקנית קולנוע אמריקאית, המוכרת בעיקר מתפקידה כלוליטה בסרט הנושא את שמה "לוליטה" משנת 1997. דומיניק אריאן סוויין נולדה ב-12 באוגוסט 1980 במאליבו, קליפורניה, בתם של סינדי (לבית פיצג'רלד) ודייוויד סוויין האב, מהנדס חשמל. יש לה שתי אחיות צעירות ממנה, השחקניות צ'לסה סוויין ואלכסיס סווין, ויש לה אח ואחות חורגים מנישואיו הראשונים של אביה. סוויין גדלה במאליבו ושם למדה ב"תיכון מאליבו" ועסקה בספורט ואמנות. הוריה פרודים. בשנת 1995, כאשר הייתה בת 15 נבחרה סוויין לתפקיד לוליטה בסרט הנושא את שמה "לוליטה" מתוך 2,500 ילדות, והסרט יצא לאקרנים ב-1997. באותה שנה כיכבה גם כביתו המרדנית של ג'ון טרבולטה בסרט "עימות חזיתי". בשנת 2001 כיכב בתפקיד הראשי בסרט הדרמה "פרוצה" בתפקיד של קאט סטורם, אודות אישה צעירה בניו יורק של שנות ה-80, והתמודדותה עם קבוצת אנשי המעמד העליון בשכונתה. לאחר מכן כיכבה במספר סרטים נוספים כגון: "אלפא דוג" בתור הנערה סוזן הארטניין המעורבת בחטיפת הנער זאק מזורסקי (אנטון ילצ'ין). בשנת 2008 גילמה את ננסי בסרט האקשן "פגיון" לצדם של סטנה קטיק, טום ברנג'ר וויליאם פורסיית'. בשנת 2015 לוהקה לסרט האקשן העצמאי "רוצח שכיר בלונדון" לצדם של מיקי רורק, דריל האנה, אריק רוברטס ומייקל מדסן. סוויין היא דוברת של PETA. בגיל 21 הייתה לצעירה ביותר מבין הדוגמניות אשר הצטלמו בעירום עבור PETA. סוויין איננה צמחונית אך היא מתנגדת לשחיטה של חיות עבור הפרווה שלהן. מדיה וקבצים בנושא דומיניק סוויין בוויקישיתוף אתר האינטרנט הרשמי של דומיניק סוויין (באנגלית) דומיניק סוויין, במסד הנתונים הקולנועיים IMDb (באנגלית) דומיניק סוויין, באתר AllMovie (באנגלית) דומיניק סוויין, במסד הנתונים הקולנועיים KinoPoisk (ברוסית)
גרף דו-צדדי

בתורת הגרפים, גרף דו-צדדי (נקרא גם גרף דו-חלקי) הוא גרף שבו ניתן לחלק את הקודקודים לשתי קבוצות זרות, כך שלא קיימת קשת בין שני קודקודים השייכים לאותה הקבוצה. גרף דו-צדדי מלא הוא גרף דו-צדדי, אשר מכיל את כל הקשתות האפשריות. גרף כזה מסומן K m , n {\displaystyle K_{m,n}} (אם יש לו n קודקודים בצד אחד ו-m בשני) ויש לו mn קשתות. גרפים דו-צדדיים מועילים במידול בעיות התאמה. למשל, אם יש לנו קבוצה   P {\displaystyle \ P} של אנשים וקבוצה   J {\displaystyle \ J} של עבודות ואנו רוצים לבצע חלוקת עבודה, נוכל בתור מודל לתאר את האנשים והעבודות כגרף דו-צדדי שקבוצת קודקודים אחת בו היא   P {\displaystyle \ P} והשנייה   J {\displaystyle \ J} , ויש קשת בין אדם המתאים לעבודה מסוימת ועבודה זו. גרף הוא דו-צדדי אם ורק אם אין בו מעגל באורך אי-זוגי. גרף הוא דו-צדדי אם ורק אם הוא 2-צביע. משפט החתונה מספק אפיון של גרפים דו-צדדיים שבהם ניתן לבחור קבוצה של קשתות לא נוגעות שמכסות את כל צומתי הגרף. כל עץ הוא גרף דו-צדדי. בגרף דו-צדדי מתקיים משפט קניג: גודלו של הכיסוי המינימלי שווה לגודלו של השידוך המקסימלי. מדיה וקבצים בנושא גרף דו-צדדי בוויקישיתוף גרף דו-צדדי, באתר MathWorld (באנגלית)
בדיקות קופסה שחורה

בדיקות קופסה שחורה (באנגלית Blackbox testing) על פי ארגון ה-ISTQB הן "בדיקות פונקציונליות או לא פונקציונליות המתבצעות ללא התייחסות למבנה הפנימי של הרכיב או המערכת". זוהי שיטה להגדרת בדיקות ולא שלב במעגל החיים של המוצר. לפיכך ניתן לבצע בדיקות קופסה שחורה בכל אחת מהרמות של בדיקות התוכנה: בדיקות יחידה, בדיקות אינטגרציה, בדיקות מערכת ובדיקות קבלה. בבדיקות קופסה שחורה מתייחסים אך ורק לקלט ולפלט של המערכת; הבדיקה עוברת אם הפלט שהתקבל מהרכיב הנבדק (או הפעולה שביצע הרכיב) זהה לפלט שאמור להתקבל על פי הדרישות מרכיב תקין, כלומר: אם המערכת אכן עושה מה שהיא מתוכננת לעשות. בבדיקות קופסה שחורה יש חשיבות אך ורק למה, ולא לאיך: חשובה רק התוצאה, ולא הדרך שבה המערכת הגיעה אליה. המשלימות לבדיקות קופסה שחורה הן בדיקות קופסה לבנה, שהן אוסף של שיטות לבדיקת המבנה הפנימי של המערכת וצורת הטיפול שלה בקלטים שונים. קיימים מספר טכניקות לבדיקות קופסה שחורה הטכניקות הראשיות הם: מחלקות שקילות (Equivalence partitioning) ניתוח ערכי קצה (Boundary value analysis) טבלאות החלטה (Decision table testing) - טבלאות המציגות קומבינציות אפשריות של קלטים לצד הפלטים הצפויים, בהם ניתן להשתמש כדי ליצור תרחישי בדיקה מכונת מצבים (State transition testing) בדיקת תרחישי שימוש (Use Case testing)
גזעי בר של צמחי תרבות

גזעי בר של צמחי תרבות או קרובי צמחי תרבות, הם כינוי של אבותיהם הקדמונים של גידולי תרבות (כמו חיטה, אורז, תירס ודומיהם) או מיני בר הקרובים אליהם גנטית. לאלו חשיבות עצומה כמקור להשבחה וטיפוח- שיפור גידולים חקלאיים מוכרים ולקיום חקלאות בת-קיימא. בהתחשב בשינויים האקלימיים להם אנו עדים, וחוסר היציבות של בתי הגידול הנובעים מכך, לקרובי צמחי התרבות תיתכן חשיבות מכרעת בשימור מקורות המזון בתקופתנו. ניקולאי ואווילוב, בוטניקאי רוסי, היה מבין הראשונים שהבין את חשיבותם של מיני הבר קרובי גידולי התרבות בשיפור תכונות של גידולים חקלאיים. חומר גנטי של מיני בר שימש חקלאים במשך ההיסטוריה לשיפור איכות המזון ולהגדלת יבולים. כך, עד היום, מגדלים חקלאים במקסיקו תירס בר בסמוך לשדות תירס תרבותי, כדי ליצור מכלואים בעלי תכונות ייחודיות. גם בתוכניות השבחה בעלות אופי מלאכותי-מדעי-מודרני יותר משמשים קרובי הבר לצורך השבחה של גידולים חשובים כמו אורז, עגבנייה וצמחי קטניות. מלבד צמחי מזון מוכרים אלו, צמחי בר קרובי צמחי תרבות יכולים לתרום לשיפור תכונות של צמחים מועילים, כמו אלה המשמשים לסיבים (כדוגמת כותנה), צמחי נוי, צמחי תבלין ורפואה, צמחי שמן ותעשייה, צמחי מרעה ועוד. אוכלוסיות טבעיות של מינים אלו נמצאות בסכנה מידית כתוצאה מהרס של בתי גידול במהלך עבודות פיתוח, בינוי ועיור. צמחים אלו מהווים חלק בלתי נפרד מבתי גידול טבעיים וחקלאיים, וקיימת טענה כי מחובתנו לשמר את בתי הגידול גם על מנת לדאוג לשימור מקורות הבר לדורות הבאים, זאת בהנחה ששימור השונות הביולוגית חשוב לשיפור גידולים חקלאיים, להבטחת מקורות מזון, ולשמירה של סביבת חיים בריאה. גידולי חקלאות לא מנוצלים צמחי תרבות מסורתיים מרכז תפוצה Maxted, N., Ford-Lloyd, B.V., Jury, S.L., Kell, S.P. and Scholten, M.A. (2006). Towards a definition of a crop wild relative. Biodiversity and Conservation 15(8):2673-2685 Bioversity International, (2006). Crop wild relatives. Bioversity International, Rome FAO, (1998). The State of the World’s Plant Genetic Resources for Food and Agriculture. FAO, Rome; FAO, (2008). Establishment of a global network for the in situ conservation of crop wild relatives: status and needs. FAO, Rome Hajjar, R. and Hodgkin, T., (2007). The use of wild relatives in crop improvement: a survey of developments over the last 20 years. Euphytica, 156: 1-13 Maxted, N., Ford-Lloyd, B.V. and Kell, S.P., (2008). Crop wild relatives: establishing the context. In: Maxted, N., Ford-Lloyd, B.V., Kell, S.P. Iriondo, J., Dulloo, E. and Turok, J. (eds.) Crop Wild Relative Conservation and Use. Pp. 3-30. CABI Publishing, Wallingford Hawkes, J.G., Maxted, N. and Ford-Lloyd, B.V., (2000). The ex situ conservation of plant genetic resources. pp. 1-250. Kluwer, Dordrecht
קחוון הנגב

קחוון הנגב (שם מדעי: Anthemis melampodina) הוא צמח חד שנתי ממשפחת המורכבים. גובהו מגיע ל-15–25 ס"מ והוא בעל קרקפת פרחים צהובה-לבנה: הפרחים הלשוניים הלבנים ערוכים בהיקף התפרחת, ואילו הפרחים הצינוריים הצהובים ערוכים במרכזה. קחוון הנגב הוא מין הקחוון הנפוץ ביותר במדבר. גדל בעיקר באזור הנגב הצפוני וצפון מדבר יהודה. צמח זה דומה לקחוון מצוי וניתן למצוא את שניהם באותם אזורי גידול. לעומת הקחוון המצוי שגוון עליו ירוק חי, הגוון של קחוון הנגב ירוק מאפיר. לשניהם מצעית תפרחת קמורה, המתכדרת עוד יותר בזמן ההבשלה. הקחוון גדל בנגב הצפוני בכל בתי הגידול - מדרונות סלעיים, צידי דרכים, אשפתות ומישורים. בנגב המרכזי ובערבה מצטמצמת תפוצתו לצידי דרך וערוצי נחלים. תקופת פריחה של קחוון הנגב היא בחודשים מרץ-אפריל. מדיה וקבצים בנושא קחוון הנגב בוויקישיתוף קחוון הנגב, באתר NCBI (באנגלית) קחוון הנגב, בבסיס הנתונים ARKive (באנגלית) קחוון הנגב, באתר צמח השדה קחוון הנגב, באתר צמחיית ישראל וסביבתה קחוון הנגב, באתר Tropicos (באנגלית) קחוון הנגב, באתר GBIF (באנגלית) קחוון הנגב, באתר The Plant List (באנגלית) קחוון הנגב, באתר IPNI (באנגלית) קחוון הנגב - מידע ותמונות ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
קו פיקדילי

קו פיקדילי הוא אחד הקווים של הרכבת התחתית של לונדון. הקו, שנפתח ב-1906, חוצה את לונדון מקוקפוסטרס (Cockfosters) בצפון מזרח עד אקטון טאון (Acton Town) בדרום מערב, ומשם מתפצל לשתי שלוחות, האחת פונה לכיוון צפון מערב עד אוקסברידג' (Uxbridge), והשנייה ממשיכה בכיוון דרום מערב להאטון קרוס (Hatton Cross) ומגיעה עד נמל התעופה הית'רו. הקו הוא השני באורכו מבין קווי הרכבת התחתית של לונדון, אחרי קו סנטרל. צבעו של הקו על מפת הרכבת הוא כחול. הקו המקורי נבנה בין פינסבורי פארק (Finsbury Park) להאמרסמית' (Hammersmith), כשמתוכו הקטע בין פינסבורי פארק לברונס קאורט (Barons Court), באורך 15.3 ק"מ, נבנו כמנהרה תת-קרקעית, והמשכו של המסלול מברונס קאורט להאמרסמית' נבנה על גבי הקרקע. ב-1910, 4 שנים אחרי הקמת הקו הוא מוזג עם רכבות אחרות וב-1928 הוקמה תחנת הרכבת Piccadilly Circus בכיכר פיקדילי. ב-1932 הוארך הקו בשני הכיוונים, לסאות' הארוו (South Harrow) מצפון מערב, ולארנוס גרוב (Arnos Grove) מצפון מזרח. ההמשך לאוקסברידג' (בצפון מערב) וקוקפוסטרס (בצפון מזרח) הושלמו שנה לאחר מכן, ב-1933. בשנים מאוחרות יותר הוארך הקו מערבה להאונסלאו ווסת' (Hounslow West) והאטון קרוס, בשנת 1975, ולנמל התעופה הית'רו - טרמינלים 1,2,3 ב-1977. ב-1986 נפתח קטע נוסף בצורת לולאה אשר צירף את טרמינל 4 לשירות. במרץ 2008 עם פתיחתו של הטרמינל החדש, טרמינל 5, נפתח קטע חדש שהאריך את הקו עד לטרמינל. קטע זה הוא המסילה החדשה הראשונה שנפתחה מאז הארכתו של קו ג'ובילי ב-1999. קו פיקדילי הוא קו עמוק, אורכו 71 ק"מ, יש בו 52 תחנות בין קוקפוסטרס לאוקסברידג' או הית'רו, ובשעות השיא של הבוקר והערב פועלות בו 79 רכבות. בקו נוסעים מדי יום כ-530,000 נוסעים (באמצע השבוע), ובסך הכול מעל 176 מיליון נוסעים בשנה. מרכז הבקרה והפיקוח של הקו נמצא בתחנת ארלס קורט. קו פיקדילי מחזיק בשיא המרחק הקצר ביותר בין שתי תחנות סמוכות במערכת הרכבת התחתית של לונדון, 260 מטר בלבד בין התחנות של כיכר לסטר (Leicester Square) וקובנט גארדן (Covent Garden). ערך מורחב – הפיגועים בלונדון (2005) בשנת 2005 הותקפה הרכבת בקו הפיקדילי כאשר מחבל מתאבד מוסלמי ביצע פיגוע התאבדות. הפיצוץ אירע בשעה 8:10 בבוקר כשהרכבת הייתה בנסיעה בין תחנת קינגס קרוס לתחנת כיכר ראסל. הפיצוץ היה חלק מהתקפה על מספר קווים ברכבת התחתית, וסונכרן עם עוד שתי התקפות בקו סירקל והתקפה באוטובוס. הפיצוץ בקו זה גרם ל-26 הרוגים. אתר האינטרנט הרשמי של קו פיקדילי (באנגלית) מדיה וקבצים בנושא קו פיקדילי בוויקישיתוף קו פיקדילי, ברשת החברתית אקס (טוויטר) "Piccadilly line facts". באתר הרכבת התחתית של לונדון. נבדק ב-11 ביולי 2008. {{cite web}}: (עזרה)
גידולי חקלאות לא מנוצלים

גידולים חקלאיים לא מנוצלים הם צמחי מזון בעלי ערך קלורי אשר אינם משמשים עתה בחקלאות הקונבנציונלית המודרנית, אך ניתן להשתמש בהם עבור מזון, סיבים, מרעה, שמן, רפואה ותבלינים. לרוב גידולים מסוג זה אינם מגודלים בקנה מידה גדול כפי שמקובל בחקלאות המודרנית ולעיתים אף נאספים ישירות מהבר. מבין כלל מיני הצמחים המוכרים למדע, כ-7,500 מינים שונים מוכרים כצמחי מאכל. למרות זאת, כ-95% [דרוש מקור] מכלל כמות המזון בעולם מתבססת על שלושים מינים בלבד, בראשם חיטה, אורז ותירס. גידולים עתירי יבול אלו דחקו את קבוצת גידולי החקלאות הלא-מנוצלים, שרבים מהם שימשו בחקלאות המסורתית בעבר, אשר לא התבססה על שיטות אגרו-טכניות והשקיה. לרוב מותאמים גידולים השייכים לקבוצה זו לגידול על אדמות שוליות ובתנאי סביבה קיצוניים. צמחי תרבות מסורתיים גזעי בר של צמחי תרבות מרכז תפוצה מונוקולטורה מדיה וקבצים בנושא גידולי חקלאות לא מנוצלים בוויקישיתוף מרכז בינלאומי לגידולי חקלאות לא מנוצלים אתר העוסק במחקר למטרות גיוון בגידולים חקלאיים ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
מרכז תפוצה

מרכז תפוצה הוא אזור גאוגרפי אשר בו קבוצה של יצורים חיים עברו ביות, או שגדלים באופן טבעי בבר. לדעת חוקרים רבים, מרכז התפוצה בדרך כלל זהה למרכז השונות הגנטית. מקורות גנטיים של צמחים מאזורים אלו משמשים במטרה לאתר קרובי בר של גידולי תרבות, וכן לטיפוח ולזיהוי גנים בעלי חשיבות חקלאית (לדוגמה כמקור לגנים דומיננטיים לעמידויות למחלות). מידע על מרכזי התפוצה של מיני צמחים חשוב גם במטרה למנוע אובדן גנטי כתוצאה מהכחדתם של אקוטיפים וקווים מסורתיים וכתוצאה מהרס בתי גידול. שימור מאגרים גנטיים אפשרי בעזרת שימורם של זרעים בבנקי גנים, או שמירה של המינים בבית גידולם הטבעי. מרכזי ואווילוב הוגדרו על ידי ניקולאי ואווילוב כאזורים גאוגרפיים בהם החל ביות צמחים. ואווילוב קבע שצמחים לא בויתו באופן מקרי אלא באופן מכוון באזורי מרכזי התפוצה. גידולי חקלאות לא מנוצלים צמחי תרבות מסורתיים גזעי בר של צמחי תרבות תחום תפוצה בנק הגנים הישראלי ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
באטו חאן

באטוּ חאן (1205–1255) היה שליט מונגולי, מייסד חאנות אורדת הזהב. באטו הוא בנו של ג'וצ'י, ולכאורה נכדו של ג'ינגיס חאן (הדעות על כך חלוקות, מכיוון שאמו של ג'וצ'י נחטפה ונאנסה כ-9 חודשים לפני לידתו, ולכן לא ידוע אם אכן היה בנו הביולוגי של ג'ינגיס). ב-1235 היה באטו אחראי על כיבוש אירופה, כשתחתיו צבא שמוערך ב-130,000 חיילים - זאת לאחר שפיקד על כיבוש חצי האי קרים ותושביו הטטרים. צבאו של באטו חצה את הוולגה ופלש לשטח האימפריה הבולגרית ב-1236, ולרוסיה ב-1237. המונגולים הכניעו בקלות יחסית את צבא רוס של קייב (מדינה סלאבית בימי הביניים), הרסו את הערים ראיזאן וולדימיר וכבשו את הבירה קייב ב-1240. המדינות הסלאביות הוכנעו והפכו למדינות ואסאליות, אך לא צורפו לשטח האימפריה. בשנת 1242, הכריז באטו חאן על הקמתה של אורדת הזהב, שידועה גם כ"אולוס של ג'וצ'י" על שם אביו. בהמשך הכיבוש האירופאי פלשו המונגולים בשלוש קבוצות - הקבוצה הראשונה כבשה את פולין, כשהקבוצות האחרות פולשות דרך הרי הקרפטים והדנובה. ב-1241 התאחדו שלוש הקבוצות וכבשו את הונגריה ב-11 באפריל. ב-1242 השתלטו הכוחות המונגולים על אוסטריה ודלמטיה, אך מותו הפתאומי של אוגדיי חאן עצר את המומנטום המונגולי, מכיוון שבאטו נקרא לקורילטאי (אספת חאנים) במונגוליה. באטו היה אחד המועמדים המובילים לתפקיד החאן הגדול, אך עם בחירתו של גויוק בנו של אוגדי, שב באטו למרכז אסיה והקים את בירת החאנות שלו בסאראי. לאחר מותו ב-1255 הועברה החאנטה לסארטאק. שלטון אורדת הזהב ברוסיה נמשך עוד 130 שנה לאחר מכן, והיא הייתה לחאנות המונגולית היציבה ביותר. אורדת הזהב גויוק חאן מונגקה חאן מדיה וקבצים בנושא באטו חאן בוויקישיתוף באטו חאן, באתר אנציקלופדיה בריטניקה (באנגלית) באטו חאן, באתר אנציקלופדיית ההיסטוריה העולמית (באנגלית)
נויה צייטשריפט פיר מוזיק

Die neue Zeitschrift für Musik (גרמנית: כתב העת החדש למוזיקה) הוא כתב עת מוזיקלי מייסודו של רוברט שומאן. כתב העת הופיע לראשונה באפריל 1834 בעזרתו של יוליוס קנר (Julius Knerr), העורך הרשמי הראשון. בשנת 1835 הפך רוברט שומאן רשמית לעורך הראשי של העיתון. בשנת 1854, שומאן פרש מעריכתו של כתב העת. ובשנת 1855, התמנה פרנץ ברנדל כעורך של כתב העת. פרנץ ברנדל, הגה את הביטוי האסכולה הגרמנית החדשה, והיה ממתנגדי השמרנים שביניהם היו שומאן, ברהמס ועוד. דבר זה הוביל למלחמת הרומנטיקנים. כתב העת כלל בעיקר ביקורות מוזיקה. בימיו של שומאן, ביקורת המוזיקה לא התייחסה על פי רוב לביצועים, אלא ליצירות מוזיקליות חדשות שנכתבו באותה תקופה. שומאן הרשה לעצמו לבקר מלחינים ויצירות בהתאם לתפישת עולמו האמנותית, כמו שהובעה בגילוי הדעת הרעיוני שלו - Davidsbund. שומאן עצמו עבד בעיתון עד יוני 1843. בעיתון זה פורסם גם גילוי הדעת של ריכרד וגנר במאמר "היהדות במוזיקה". המאמר ספג ביקורת חריפה, הן על תוכנו והן על הנהלת העיתון שפרסמה אותו. בעיתון גם הביע שומאן, במאמר חד-פעמי שנים לאחר שפרש מעריכתו, את התלהבותו מהכישרון הצעיר והלא-ידוע, אז בן 20 בלבד, יוהנס ברהמס. מדיה וקבצים בנושא נויה צייטשריפט פיר מוזיק בוויקישיתוף אתר האינטרנט הרשמי של נויה צייטשריפט פיר מוזיק (בגרמנית) אתר האינטרנט הרשמי של נויה צייטשריפט פיר מוזיק ערך זה הוא קצרמר בנושא מוזיקה ובנושא כתבי עת. אתם מוזמנים לתרום לוויקיפדיה ולהרחיב אותו.
תרשיש (הוצאת ספרים)

תרשיש הייתה הוצאת ספרים עברית שנוסדה בירושלים בשנת 1939 על ידי הטיפוגרף ומעצב הגופנים ד"ר משה שפיצר, שקודם לכן היה מנהלה של הוצאת שוקן בגרמניה ושימש גם כעוזרו של מרטין בובר. המתרגם והעורך המרכזי בהוצאה היה עמנואל אולסבנגר. ההוצאה הוציאה לאור בעיקר ספרות מופת מתורגמת ממיטב הספרות הקלאסית העולמית, כגון "הקומדיה האלוהית" מאת דנטה, ה"בהגווד גיטא" (מכתבי הקודש ההינדיים החשובים) ושירי יוהאן וולפגנג פון גתה. נוסף על תרגומים קלאסיים, ראו אור בהוצאה ספרי שירה מקורית ומתורגמת. חלק מספרי ההוצאה יצאו בהוצאה ביבליופילית, תוך הקפדה על סוג הנייר, העריכה הגרפית, סוג האות וכדומה. ספרי ההוצאה מבוקשים ביותר בין ביבליופילים ישראליים ואספני ספרים. בראשית שנות ה-80 נרכשה ההוצאה על ידי הוצאת דביר. אריאל ורדי, עדה ורדי, מרון ארן (עורכים), ספר שפיצר: פרקי חיים וספרי תרשיש, הוצאת מנגד, 2009–2015. עבודתו החלוצית של משה שפיצר מאתר "עוקץ" דוד אסף‏, זהב תרשיש, בבלוג "עונג שבת", יוני 2016
ריצ'רד אוון

ריצ'רד אוון (באנגלית: Richard Owen;‏ 20 ביולי 1804 - 18 בדצמבר 1892) היה ביולוג, מורפולוג ופלאונטולוג אנגלי, אשר חיפש וגילה שלדים של דינוזאורים. היו שתיארו את אוון כאדם לא ישר, אך הוא נחשב לאחד הביולוגים המבריקים והמשפיעים בזמנו. זוכה מדליית קופלי לשנת 1851. אוון זכור כיום כמי שטבע את המונח "דינוזאורים" (Dinosauria), וכן כמתנגד לתאוריית האבולוציה לפי ברירה טבעית של צ'ארלס דרווין. כמו כן, הניע אוון את הקמתו של המוזיאון להיסטוריה של הטבע בלונדון בשנת 1881. מדיה וקבצים בנושא ריצ'רד אוון בוויקישיתוף ריצ'רד אוון, באתר אנציקלופדיה בריטניקה (באנגלית) כתבי ריצ'רד אוון בפרויקט גוטנברג (באנגלית) Is Archaeopteryx a Fossil Forgery?, Christian Assemblies International(הקישור אינו פעיל) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מיקלוש ברודי

מיקלוש ברודי (בהונגרית: Bródy Miklós; ברומנית: Miklós (Nicolae) Bródy;‏ 30 במרץ 1877 – 17 בדצמבר 1949) היה מלחין, מנצח, שחמטאי יהודי-הונגרי-רומני. בשנת 1897 חלק ברודי מקום 4–5 בתחרות ברלין (ניצח: איגנץ פון פופיל). באותה שנה חלק מקום 3–4 בתחרות וינה (ניצח: גאורג מרקו). בשנת 1899 הגיע למקום השלישי בתחרות בודפשט (ניצח: גזה מארוצי) ובאותה שנה חלק מקום 2–3 עם קרל שלכטר לאחר גזה מארוצי בתחרות וינה, לזכרו של איגנץ קוליש. בשנת 1900 הגיע למקום ה-13 בתחרות פריז (ניצח: עמנואל לסקר). בשנת 1902 הגיע ברודי למקום השמיני בתחרות הנובר (ניצח: ולטר ג'ון) בשנת 1906 הגיע למקום השלישי בתחרות גיור, אליפות הונגריה הראשונה (ניצח: זולטן פון באלה). בשנת 1908 חלק מקום 6–7 בתחרות דיסלדורף (ניצח: פרנק מרשל). בשנת 1909 חלק מקום 2–4 אחרי ז'יגמונד ברס בתחרות בודפשט. בשנת 1911 חלק מקום 3–5 בתחרות בודפשט (אליפות הונגריה, ניצחו: זולטן פון באלה וז'יגמונד ברס). בשנת 1913 חלק מקום 6–7 בתחרות בודפשט (ניצח: רודולף שפילמן). לאחר מלחמת העולם הראשונה הפך ברודי לאזרח רומני כתוצאה מחילופי הגבולות שלאחר המלחמה. ברודי הגיע למקום השישי בתחרות בודפשט בשנת 1921 (ניצחו: סבלי גריגורייביץ' טרטקובר ושוואי). בשנת 1927 הגיע למקום השני באליפות רומניה השנייה (ניצח: אלכסנדרו טירולר). ברודי ייצג את רומניה בשלוש אולימפיאדות שחמט: באולימפיאדת השחמט 1926, אולימפיאדת השחמט הלא רשמית השנייה שהתקיימה בבודפשט בין 26 ביוני לבין 15 ביולי 1926. ברודי שיחק בלוח השני בנבחרת שהשיגה מקום שלישי באולימפיאדה וזכה במדליית ארד קבוצתית. באולימפיאדת השחמט 1928, אולימפיאדת השחמט השנייה שאורגנה על ידי פיד"ה שהתקיימה בהאג בין 21 ביולי לבין 6 באוגוסט 1928. ברודי ניצח בארבעה משחקים, סיים ארבעה בתיקו והפסיד בשמונה. באולימפיאדת השחמט 1935, אולימפיאדת השחמט השישית שאורגנה על ידי פיד"ה שהתקיימה בוורשה בין 16 באוגוסט לבין 31 באוגוסט 1935. ברודי ניצח בחמישה משחקים, סיים בתיקו שבעה והפסיד בשלושה. מדיה וקבצים בנושא מיקלוש ברודי בוויקישיתוף מיקלוש ברודי, באתר צ'סגיימס (באנגלית) אומדן מד הכושר של ברודי 2nd Chess Olympiad: The Hague 1928, Romania, באתר OlimpBase 6th Chess Olympiad: Warsaw 1935, Romania, באתר OlimpBase
Super Light

Super Light הוא אלבום האולפן השני מאת להקת הרוק הישראלית איזבו, אשר יצא לאור ב-3 ביולי 2008 בחברת התקליטים לייבלה. בעקבות יציאת האלבום, יצאה הלהקה למסע הופעות, שבמסגרתו הופיעה בפסטיבלים גדולים באירופה, כגון Sziget Festival בבודפשט ו-TFF.Rudolstadt ב-Rudolstadt שבגרמניה. כל השירים נכתבו והולחנו על ידי רן שם טוב. רן שם טוב: גיטרה, שירה, הפקה יונתן לוי: בס שירי הדר: קלידים ניר מנצור: תופים מידע על האלבום Super Light באתר MusicBrainz Super Light באתר Discogs אתר האינטרנט הרשמי של איזבו ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פיק אנד רול

בכדורסל, פיק אנד רול (באנגלית: Pick and roll, "חסימה וגלגול") הוא מהלך התקפי בו מגיע שחקן מהקבוצה התוקפת וחוסם בעזרת גופו את השחקן השומר, וכתוצאה מכך יכול מוביל הכדור לעוקפו. לאחר מכן השחקן החוסם "מתגלגל" לכיוון הסל. התרגיל הגיע ל-NBA בשנות ה-90 של המאה ה-20 והתפתח לתרגיל ההתקפי הנפוץ ביותר בליגה, ומשם הגיע גם לכדורסל האירופי והעולמי. עם זאת, ישנן דרכים רבות בהן ההגנה יכולה גם להתמודד עם פיק אנד רול. התרגיל כולל שלושה שחקנים. התרגיל מתחיל עם מגן ששומר על השחקן עם הכדור. השחקן עם הכדור נע לעבר חבר לקבוצה, שעושה חסימה על ידי עמידה בדרכו של המגן, שנחסם מהשחקן שעליו שמר. המגן נאלץ לבחור בין ניסיון להגיע לשחקן עם הכדור או להחליף שמירה. אם המגן מנסה להגיע לשחקן עם הכדור, השחקן בהתקפה יכול לנוע לכיוון הסל, עם נתיב פתוח לסל. אם המגן בוחר במקום לשמור על חברו לקבוצה, אז לשחקן עם הכדור יש אפשרות לזריקה פתוחה, או למסור לשחקן אחר בקבוצה שפנוי. פיק אנד רול טוב הוא תוצאה של תיאום טוב בין השחקנים, אך שחקנים רבים נכשלים בביצוע. הגנה על הפיק אנד רול היא אתגר טקטי. המגן של השחקן התקפה מזהיר את חברו לקבוצה על החסימה. האפשרויות הן "חילוף" - השומרים מחליפים בין השמירות על השחקנים, או "גידור" - המגן של השחקן התקפה מעכב אותו .[דרוש מקור] כל בחירה טומנת בחובה סיכונים, כמו אי התאמה או פערים בהגנה. הצלחה טמונה במהירות, תקשורת וקואורדינציה. משחק פיק אנד רול מוצלח עשוי לגרום לכך שהשחקן יהיה בעמדה לקבל מסירה עם נתיב פנוי לזריקה קלה, עם סיכוי לסחוט עבירה כאשר שחקנים יריבים נעים לעברו כדי לנסות למנוע חדירה לסל. זה עשוי להוביל לכך שהשחקן עם הכדור יהיה לרגע ללא מגן, ובכך הוא יכול להעביר לכל חבר קבוצה פנוי, לזרוק ללא הפרעה, מה שמשפר מאוד את הסיכוי לסל, שוב עם סיכוי לגרור עבירה כשהמגן ממהר לשמור על השחקן. הצלחת התרגיל תלויה במידה רבה בשחקן עם הכדור, שעליו לזהות את המצב במהירות ולקבל החלטה אם לקחת את הזריקה, להעביר לשחקן שחודר, או להעביר לחבר קבוצה שפנוי לזריקה. וריאציות של הפיק אנד רול זה "פיק אנד פופ", שבו השחקן זז לזריקה פתוחה במקום לחדור לסל, או "פיק אנד סליפ", שבו השחקן מזייף חסימה לפני שהוא הולך מאחורי החסימה כדי לקבל את הכדור. הפיק אנד פופ הוא משחק התקפי שהוא נגזרת של הפיק אנד רול הקלאסי. במקום להכניס את הכדור לכיוון הסל, השחקן שעושה את החסימה עובר לאזור פתוח של המגרש כדי לקבל מסירה מהשחקן לזריקה לשלוש. הנחת היסוד של שני התרגילים זהה: השחקן עם הכדור משתמש בחסימתו של חבר לקבוצה כדי למשוך את תשומת לבם של שני שחקני הגנה כדי לשחרר את חברו לזריקה פנויה משלוש. בחירה מוצלחת מסתמכת על כדורסל הדורש תשומת לב הגנתית מתמדת וחבר לצוות עם זריקה באחוזים גבוהים או לייאפ ליד הטבעת. ב-NBA, ג'ון סטוקטון וקארל מאלון מהיוטה ג'אז השתמשו בתרגיל "הפיק אנד רול" בשנות ה-90, והובילו את קבוצתם לגמר ה-NBA ב-1997 וב-1998. השילוב של גולדן סטייט ווריורס בין סטפן קארי ודריימונד גרין ידועים בשימוש שלהם ביכולת גבוהה בפיק אנד רול: יכולת הקליעה למרחק רב של קארי יוצרת פעמים רבות מצבים שבהם הקבוצה היריבה תנסה לשלוח שתי שומרים נגדו. הפיק אנד רול נמצא בשימוש נרחב גם בענף הלקרוס. הגנת בוקס אנד וואן אדם לאוב, מילון הNBA – הגנות, התקפות ומה שבינהן, באתר Orangeball, ‏21 באוקטובר 2015 אדיר ונונו, שחמט לכדורסלנים, באתר כלכליסט, 13 בפברואר 2017 יועד אגמון, Pick & Roll, האקדמיה לכדורסל ברשת | אימון | Coaching |, ‏2016-03-04 חושבים כדורסל / רועי ויינברג – Hoops
1014

שנת 1014 היא השנה ה-14 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. מנהיג צבאי ברברי הקים מדינה עצמאית עם בירתה בגרנדה. 7 במאי – גיאורגי הראשון מוכתר כמלך הממלכה הגאורגית המאוחדת עם פטירת אביו בגרט השלישי 29 ביולי – קרב בלאסיצה: הקיסר הביזנטי בסיליוס השני מביס את צבא האימפריה הבולגרית הראשונה 3 בפברואר – סוון הראשון, מלך דנמרק (נולד ב-960) 23 באפריל – בריאן בורו, מלך אירלנד (נולד ב-940) 7 במאי – בגרט השלישי, מלך גאורגיה (נולד ב-960 לערך) 6 באוקטובר – סמואיל הראשון, קיסר בולגריה מדיה וקבצים בנושא 1014 בוויקישיתוף להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1014‎ נפטרים ב-1014‎